als_Latn dik_Latn sag_Latn
Drejton Mbledhjen:
JOZEFINA ÇOBA TOPALLI – KRYETARE KUVENDI
Rendi i ditës: Miratimi i programit të punës së Kuvendit për periudhën 18 janar–26 shkurt 2010.
Miratimi i kalendarit trejavor të punimeve të Kuvendit për periudhën 18 janar– 4shkurt 2010.
Të pranishëm:
Znj. Jozefina TOPALLI Kryetare Kuvendi
Z. Ardian TURKU Zëvendës Kryetar Kuvendi
Z. Nasip NAÇO Zëvendës Kryetar Kuvendi
Z. Astrit PATOZI Kryetar i Grupit Parlamentar të Partisë Demokratike
Mungojnë:
Z. Lefter KOKA Kryetar i Grupit Parlamentar “Lëvizja Socialiste për Integrim”
Të ftuar: Kryetarët dhe Nënkryetarët e komisioneve të përhershme parlamentare, ( Z. Ilir Rusmali, Z. Viktor Gumi, Znj. Lajla Përnaska, Z. Edmond Spaho)
HAPET MBLEDHJA
Jozefina Topalli: Mirëdita të gjithëve! E kam thirrur sot këtë Konferencë Kryetarësh, për të kërkuar të bëhet një modifikim në projektkalendarin që ishte përgatitur nga Byroja Juridike. Kjo në plotësim edhe të kërkesës së deputetëve të opozitës të cilët kërkuan që ditën e hënë të jetë një seancë e jashtëzakonshme për qarkun e Shkodrës. Ju kërkoj ju që të na mbështesni, të më mbështesni edhe mua në plotësim të kërkesës së opozitës, për të modifikuar kalendarin. Pra, të mos bëhet seancë ditën e enjte siç ishte planifikuar por të bëhet ditën e hënë duke mos patur asgjë tjetër në rendin e ditës përveç diskutimi të emergjencës civile në qarkun e Shkodrës.
Ndërkohë ju mund të shikoni edhe ligjet e tjera që janë planifikuar për programin e punës dhe të jepni sugjerimet tuaja. (I kërkoj medias të respektojë rregulloren. Mbledhjet e Konferencës së Kryetarëve bëhen të mbyllura).
Largohet media.
Atëherë do ndryshoni komplet rendin e ditës së hënë. Do votohet çfarë është për tu votuar, dmth, kalendari dhe programi i punës, dhe pjesa e diskutimeve do t’i lihet diskutimit të situatës së emergjencës në qarkun e Shkodrës.
( i drejtohet drejtorit Juridik)- Kur ka kërkesë për debat, duhet një kërkesë me shkrim nga Kryetari i Grupit Parlamentar?
Lulzim Lelçaj: Problemi është se çfarë do të konsiderohet kjo çështje. Nëse është mocion me debat apo thjesht një diskutim. Nëse është mocion me debat, patjetër që duhet, nëse është thjesht një pikë diskutimi nuk është e nevojshme një kërkesë e tillë.
Jozefina Topalli: Dakord. Pikë diskutimi është. Lëreni si pikë të veçantë. Informim dhe debat mbi situatën e emergjencës në qarkun e Shkodrës.
Viktor Gumi: Ndoshta duhet të gjejmë një zgjidhje që pikën e informimit për masat e mara ta kalojmë si pikë të parë të rendit të ditës. Para programit dhe kalendarit të punës. Pikën e parë që kemi për diskutime jashtë rendit të ditës, ta shfrytëzojmë ndryshe: I pari do të jetë Kryeministri i cili do të informojë në emër të Këshillit të Ministrave dhe brenda këtij 60 minutëshi caktohen 10-15 deputetë për diskutim. Është e rëndësishme që kjo të jetë pika e parë e rendit të ditës. Kështu do ketë dhe efektin e duhur. Në fund të seancës thjesht informohet Kuvendi për kalendarin dhe programin e punës. Ne këtu po japim konsensusin për to.
Ardian Turku: Kjo është një seancë e rëndësishme. Ministrat të njoftohen e të jenë më të përgatitur, si dhe t’u njoftohet koha që do kenë në dispozicion. Të përcaktojmë disa gjëra që seanca të ketë efektin e duhur.
Viktor Gumi: Ka një pikë në rregullore ku thuhet se koha e diskutimeve dyfishohet gjatë debatit për ligjet kushtetuese. Ndoshta do shkojë pak gjatë, por për çështje të rëndësishme dhe ligjet organike rregullorja lejon deri në 20 minuta diskutim.
Ardian Turku: Unë nuk fola vetëm pjesën e kohës se debatit. Seanca është e jashtëzakonshme dhe duhet të përmbushë qëllimin e saj, pra ti përçohet publikut ajo që vërtet është bërë. Doja të ishte diçka e organizuar në koncept, të ketë një mision, nuk doja të përqendrohesha në çështje minutazhi.
Jozefina Topalli: Do flasë Kryeministri dhe pastaj ministrat. Keni ndonjë gjë tjetër për kalendarin?
Ilir Rusmali: Mendoj se në kalendar duhet të ndryshojë edhe periudha e fillimit, të mos jetë 18 janar – 4 shkurt, por të fillojë nga data 21, kur është dhe seanca e parë normale.
Jozefina Topalli: Komisionet nuk pengohen nga kjo. Ata fillojnë punën që në datën 18 në zbatim të Kushtetutës. Seancat plenare do fillojnë që nga data 21 janar.
Viktor Gumi: Shoh që në program janë vënë disa pika që kanë të bëjnë me Kodet. Ndoshta kjo na krijon një impakt negativ.
Jozefina Topalli: Të hiqen Kodet nga kalendari i punës. E dimë që janë të depozituara, do shqyrtohen në kohën e duhur. Gjithashtu doja t’ju informoja se në Kuvend ka mbërritur dhe një projektligj “Për mbrojtjen nga diskriminimi”. Nuk e di nëse jeni njohur me të. Është propozim i një grupi deputetësh, por ju lutem shikojeni me vëmëndje pasi është një detyrim që duhet ta plotësojmë. Është një projekt që mbron grupe të caktuara të shoqërisë. Kjo çështje ka qënë edhe pjesë e pyetësorit e ne jemi angazhuar ta përfundojmë brenda këtij sesioni.
Viktor Gumi: Jam në dijeni të këtij projektligji, pasi siç e thatë ka qënë pjesë e pyetësorit. Është një projekt i një grupi deputetësh por i parakorduar me stafet e ministrive. Projektligji ka faturë financiare pasi kërkon krijimin e disa strukturave të reja e autoriteteve të reja, si psh caktimi i një komisioneri. Mendoj se duhet të kërkojmë mendim tek ekzekutivi pasi ka disa struktura që merren me këtë si dhe të shohin cilësinë e draftit dhe faturën financiare. Duhet ti drejtohemi patjetër këshillit të Ministrave. Ata kanë propozuar një mekanizëm qëndror që shtrihet edhe ne qarqe dhe besoj se ka një faturë financiare.
Jozefina Topalli: Është një projektligj korrekt. Ne jemi kundër diskriminimit të grupeve etnike apo grupeve të tjera vunerabël të shoqërisë.
Viktor Gumi: Në pyetësor ne kemi dhënë përgjigje. Ka qënë nënpyetje e një pyetje të veçantë. Ne jemi përgjigjur që do e miratojmë draftin brenda gjashtë mujorit të parë të vitit 2010.
Jozefina Topalli: Zv/Kryeministri më ka ardhur në zyrë dhe kemi biseduar për ato gjëra që na kanë mbetur për tu bërë. Ky ligj është detyrim për tu mbushur. Ju lutem shikojeni me sy kritik. Fatura nga mosrealizimi i këtij detyrimi është më e madhe sesa kostoja e ligjit.
Ilir Rusmali: Ne mund të bëjmë vetë rregullime në komision. Në këtë ligj janë shprehur disa të drejta të cilat, pa përpjashtim, janë përfshirë në ligje të tjera dhe këtu thjesht përsëriten. Këtu dublohet Avokati i Popullit me krijimin e një komisioneri duket sikur krijohet një strukturë paralele.
Jozefina Topalli: Mund të kombinohen komisionerët e Avokatit të Popullit që merren më këto çështje dhe të caktohet posaçërisht me këtë detyrë. Kështu që nuk ndryshon fatura financiare.
Keni ndonjë gjë tjetër lidhur me kalendarin dhe programin e punës? (Të gjithë të pranishmit shprehen dakord). Miratohen me konsensus të plotë.
Ju falemnderit!
Mbledhja deklarohet e mbyllur.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn